Diari Oficial de la Generalitat Valenciana


Sumari del DOGV 7988, del 27-02-2017 (2017/1550)

Subhasta de 1.494.236 participacions socials.
---------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1550


Organisme emissor
:   Notaria de Francisco Badia Escriche

Tipus de document
:   Subhasta

Subhasta de 1.494.236 participacions socials. [2017/1550]  
Francisco Badía Escriche, notari del Col·legi de València, amb residència a la capital, faig saber:  
Que davant del Jutjat de Primera Instància número 2 de Motilla del Palancar se segueix, a instàncies de José Talaya Collado, procediment d'execució títols no judicials, contra Constantino Martínez Cuesta i en compliment del que s'ha ordenat en el dit jutjat mitjançant la diligència d'ordenació de data 9 de maig de 2016, el notari que subscriu acorda traure a pública subhasta les participacions socials que després es diran, d'acord amb l'article 635.2n de la LEC.  
Primera. Lloc i data de la subhasta. La subhasta tindrà lloc en la notaria de Francisco Badía Escriche el dia 24 de març de 2017, a les 10.00 hores, situada a València 46145, carrer de les Monges de Santa Caterina, número 8, 3r, en única subhasta, és a dir, sense possibilitat de segona o tercera subhasta, llevat que s'interrompa la tramitació d'aquesta per mandat judicial o es revoque el requeriment pel jutjat.  
Segona. Béns objecte de la subhasta. D'acord amb les actuacions del jutjat són les participacions següents:  
1. Les 1.494.236 participacions socials de l'entitat Libero de Desarrollos e Inversiones, SL, numerades correlativament de la número 3.011 a la 1.497.246, ambdues inclusivament.  
Tercera. Tipus de subhasta. La subhasta es realitzarà al millor postor i el tipus es fixa en tres-cents quaranta-quatre mil euros (344.000 ?). L'alienació de les dites participacions socials serà en conjunt, sense que puguen realitzar-se postures per a part d'aquestes.  
Quarta. Postures. Els licitadors, per a prendre part en la subhasta, hauran de consignar en el compte de depòsits i consignacions del Jutjat de Primera Instància número 2 de Motilla del Palancar, obert en l'entitat Banco Santander, SA, número 5675567679705979, o prestar aval bancari, equivalent al 5 % del tipus de licitació, açò és, la quantitat de dèsset mil dos-cents euros (17.200 ?).  
L'executant només podrà prendre part en la subhasta quan hi haja licitadors, i podrà millorar les postures que facen, sense necessitat de consignar cap quantitat.  
Les postures hauran de realitzar-se per escrit i en sobre tancat, s'hi identificarà el licitador i s'assenyalarà la quantitat fixa oferida. Els sobres hauran d'entregar-se al notari Francisco Badía Escriche fins a les 14.00 hores del dia 23 de març de 2017, juntament amb el justificant bancari d'haver realitzat la consignació abans citada o la constitució de l'oportú aval bancari. El dia assenyalat per a la subhasta podran admetre's licitacions verbals, amb l'acreditació prèvia d'haver-se realitzat el corresponent depòsit. Només l'executant podrà fer postura i reservar-se la facultat de cedir la rematada a un tercer. La cessió es verificarà mitjançant compareixença, amb assistència del cessionari, qui haurà d'acceptar-la, i tot això prèviament o simultàniament al pagament del preu de la rematada, que haurà de fer-se constar documentalment.  
Cinquena. Una vegada celebrada la subhasta, en el moment anterior a l'adjudicació, quedarà en suspens l'aprovació de la rematada i l'adjudicació de les participacions socials embargades. El notari remetrà a les societats testimoniatge literal de l'acta de subhasta i de l'acord d'adjudicació i, si és el cas, de l'adjudicació sol·licitada pel creditor als efectes de l'exercici de possibles drets d??adquisició preferent. La rematada o l'adjudicació al creditor seran ferms transcorregut un mes a comptar des de la recepció per les societats del testimoniatge a què es refereix l'apartat anterior sense que s'hagen acreditat ni exercitat drets d??adquisició preferent.  
Cosa que es posa en coneixement del públic en general als efectes oportuns.  
  
València, 23 de febrer de 2017.- El notari: Francisco Badía Escri­che.